Document ID: /fineweb-2-swissfilter-quality_10-filterrobots/filtered/00093.jsonl.gz/0

Σήμερα ντήαρ θα μιλήσουμε για συνταγές. Συνταγές ζαχαροπλαστικής.
Ας δούμε λοιπόν τί περιλαμβάνει μια τυπική συνταγή σε ένα οποιοδήποτε βιβλίο συνταγών:
1. Λίστα με τα υλικά που θα χρειαστείς
2. Οδηγίες βήμα-βήμα για το πώς θα ετοιμάσεις το γλυκό
3. Φωτογραφία του τελειωμένου γλυκού. Close-up φωτογραφία, ενός γλυκού που έγινε από επαγγελματία σεφ, και που φωτογραφήθηκε από επαγγελματία φωτογράφο (ενδεχομένως να είχε χρησιμοποιηθεί και food stylist)
Τα δύο πρώτα βήματα είναι απαραίτητα. Άχαρα πολλές φορές, αλλά απαραίτητα.
Κι επειδή ακριβώς -ειδικά η λίστα με τα υλικά- είναι άχαρη, ο Carl Kleiner (φωτογράφος στο επάγγελμα) πρόσθεσε αυτό το "κάτι" που έλειπε από την άχαρη λίστα των υλικών. Στο καινούριο βιβλίο συνταγών του IKEA, “Hembakat är Bäst” (μεταφράζεται ως ‘Homemade is Best’), ο Carl βάζει μια πινελιά τέχνης και δημιουργικότητας στη λίστα των υλικών.